Meddelelse fra den franske regering vedrørende Europa-Parlamentets og Rådets direktiv 94/22/EF af 30. maj 1994 om betingelser for tildeling og udnyttelse af tilladelser til prospektering, efterforskning og produktion af kulbrinter(1)

(2002/C 228/05)

(EØS-relevant tekst)

Meddelelse om ansøgninger om eksklusiv tilladelse til efterforskning efter flydende eller gasformige kulbrinter, benævnt "Château-Landon-tilladelsen", "Aufferville-tilladelsen" og "Nemours-tilladelsen".

Ved ansøgning af 30. maj 2002 har virksomheden Vermilion Rep SA., hvis hovedsædes adresse er Route de Pontenx, BP 5, F-40161, Parentis en Born, for et tidsrum af fem år anmodet om eksklusiv tilladelse til efterforskning af flydende eller gasformige kulbrinter, benævnt "Château-Landon-tilladelsen", for et areal på omkring 1379 km2, delvis beliggende i departementerne Seine et Marne, Essonne og Loiret.

Ved ansøgning af 21. juni 2002 har virksomheden Madison Energy France SCS, hvis hovedsædes adresse er 13/15 boulevard de la Madeleine, F-75001 Paris, for et tidsrum af tre år anmodet om eksklusiv tilladelse til efterforskning af flydende eller gasformige kulbrinter, benævnt "Aufferville-tilladelsen", for et areal på omkring 201 km2 til dels i konkurrence med ansøgningen om Château-Landon-tilladelsen, delvis beliggende i departementerne Seine et Marne samt Loiret.

Ved ansøgning af 28. juni 2002 har virksomheden Madison Energy France SCS, hvis hovedsædes adresse er 13/15 boulevard de la Madeleine, F-75001 Paris, for et tidsrum af tre år anmodet om eksklusiv tilladelse til efterforskning af flydende eller gasformige kulbrinter, benævnt "Nemours-tilladelsen", for et areal på omkring 200 km2 til dels i konkurrence med ansøgningen om Château-Landon-tilladelsen, delvis beliggende i departementerne Seine et Marne samt Loiret.

Disse tilladelser afgrænses af perimeteren af længde- og breddekredse, som danner hjørner ved deres geografiske koordinater, idet udgangspunktet er længdekredsen gennem Paris:

>TABELPOSITION>

Dette areal omfatter ikke perimeteren for Villemer-koncessionen (21,55 km2):

>TABELPOSITION>

Hjørne Ac = skæringspunktet mellem meridianen 0,55 gr Ø og en ret linje, der forbinder klokketårnet i Arcis sur Aube (Aube) med klokketårnet i Nemours (Seine et Marne).

Hjørne Ad = skæringspunktet mellem breddekredsen 53,65 gr N (044 33 00 N) og en ret linje, der forbinder klokketårnet i Arcis sur Aube (Aube) med klokketårnet i Nemours (Seine et Marne).

>TABELPOSITION>

Hjørne Ac til hjørne Ad = en ret linje.

Interesserede virksomheder kan indsende en ansøgning i konkurrence hermed inden for en tidsfrist på 90 dage regnet fra offentliggørelsen af denne meddelelse efter den fremgangsmåde, der er angivet i "Meddelelse om opnåelse af udvindingsrettigheder for kulbrinter i Frankrig" der er offentliggjort i De Europæiske Fællesskabers Tidende C 374 af 30. december 1994, s. 11, og fastsat ved dekret 95-427 af 19. april 1995 om udvindingsrettigheder (Det Franske Statstidende Journal officiel de la République française af 22. april 1995).

Alle yderligere oplysninger kan fås ved henvendelse til: Ministère de l'économie, des finances et de l'industrie (direction générale de l'énergie et des matières premières, direction des ressources énergétiques et minérales, bureau de la législation minière), 61 Boulevard Vincent Auriol, Télédoc 133, F-75703 Paris Cedex 13, Frankrig (tlf.: (33-1) 44 97 02 30, fax: (33-1) 44 97 05 70).

(1) EFT L 164 af 30.6.1994, s. 3.